Palitra qəzetiPedaqoji fikrimizə layiqli töhfə
Tarix: 23.02.2017 | Saat: 20:00:00 | E-mail | Çapa göndər
Naxçıvan Dövət Universitetində universitetin Pedaqogka və Psixologiya kafedrasının müdiri, dosent Vahid Rzayevin “XIX əsr və XX əsrin əvvəllərində İrəvanda və Naxçıvanda məscid məktəbləri və mədrəsələr” kitabının təqdimat mərasimi keçirilib.
Universitetin rektoru, AMEA-nın müxbi üzvü Saleh Məhərrəmov tədbirdə çıxış edərək universitet əməkdaşlarının elmi-tədqiqat əsərlərinin, yeni elmi-kütləvi nəşrlərin təbliğinin əhəmiyyətindən danışıb. Rektor İrəvanın və Naxçıvanın maarifçilik tarixindən bəhs edən yeni nəşri tariximizin, milli-mənəvi dəyərlərimizin öyrənilməsi baxımından da yüksək dəyərləndirib.
Azərbaycan tarixi kafedrasının müdiri, tarix elmləri doktoru, professor, AMEA-nın müxbir üzvü Zəhmət Şahverdiyev çıxışında müəllifin XIX əsrin maarif və təhsil müəssisələrinə aid qiymətli arxiv materiallarını, İrəvan quberniyası, Naxçıvan Şərur, Dərələyəz və Ordubad mahaları ilə bağlı statistik faktları ortaya çıxardığını, məcsid və mədrəsələrin məktəbdarlıq tariximizdəki əhəmiyyətini təsdiqlədiyini vurğlayıb.
AMEA-nın müxbir üzvü, Əməkdar elm xadimi Fəxrəddin Səfərli çıxışında yeni tədqiqat əsərinin tarixi-etnoqrafik səviyyəsindən bəhs edərək diqqətə çatdırıb ki, kitabda Ermənistan Mərkəzi Dövlət Arxivində qorunub saxlanılan sənədlər, habelə rusdilli tarixi mənbələr əsasında İrəvan quberniyasının əzəli Azərbaycan torpağı olduğu bir daha təsdiqlənir, pedaqoi fikir tariximizin zənginliyi üzə çıxarılır.
Fənlərin tədrisi metodikası və texnologiya müəllimliyi kafedrasının müdiri, pedaqokika elmləri doktoru, professor Elbəyi Maqsudov müəyyən tarixi mərhələ üçün İrəvan və Naxçıvan bölgəsi üzrə məscidlərin və məktəblərin geniş arealını müəyyənləşdirən kitabi pedaqoji fikrimizə layiqli töhfə kimi dəyərləndirib.